* Rapport

Større trivsel med mindre klimabelastning

Menneskets adfærds- og forbrugsvaner er en helt afgørende faktor for, om vi lykkes med omstillingen til et klimamæssigt bæredygtigt samfund. På grundlag af en tværfaglig syntese af klimavidenskab og psykologi, fokuserer dette projekt på, hvordan faktorer som trivsel og meningsfuldhed relaterer sig til vores individuelle klimabelastning.

På grundlag af en række interviews og portrætter af fem familier konkluderer denne hovedrapport, at familierne via en række indsatser og livsstilsvalg, der opleves meningsfulde for dem, er i stand til at oppebære både en høj grad af trivsel og en relativt højere bæredygtighed end den gennemsnitlige dansker. Dermed udfordres udbredte forestillinger om, at det ikke er muligt at leve godt med lavere klimabelastning og at det er svært at gøre en personlig forskel i forhold til klimaudfordringen.

Rapporten afdækker dog også en række udfordringer som kræver adfærdsregulerende politisk handling gennem eksempelvis klimamærkning, afgifter på klimaskadelige varer og skattefradrag på reparation af elektronik og andre forbrugsgoder.

Læs mere om projektet på [www.concito.dk/klimavenligtrivsel](https://www.concito.dk/klimavenligtrivsel)